Anak Istri lan Disinformasi
Description
English
Balinese
Ring era digital sekadi mangkin gawai utawi smartphone sampun dados kebutuhan penting ring sejebag jatma manusa ring jagate. Ring pangelimbak Teknologi Informasi Komunikasi nenten ja ngicenin dampak sane becik. Sakewanten taler ngicenin dampak sane nenten becik. Gatra sane gelis ngelimbak majalaran dunia maya nenten prasida antuk nyaring sekadi pengapti becik, raris akeh metu salah penampen ring pakraman. Gatra sane kakirim oleh ngaraga utawi badan usaha sangkaning media sosial lan kawacen olih sareng akeh polih ngawetuang emosi, pangarsa, yadian penglaksane dewek lan kelompok. Banget kesayangan rikala gatra sane nenten pasti ka sobyahang wantah gatre sane nenten pasti. Maweweh malih rikala gatra sane kasobyahang punika gatra sane mogbog hoax , antuk murda sane provokatif penadosne ngajak sane ngewacen ke tujuan sane nenten becik. Ciri hoax punika wantah merasa iri hati ring krama, rasa jejeh antuk sane tiosan, sane ring sisi iraga rikala iraga polih pikobet sane nenten naenin surud-surud. Para istri wantah jadma sane kasengguh pinih lemah enduk akeh para istri sane sering dados korban gatra sane nenten becik Ali, 19: 2017 . Disinformasi sering ngelimbak ring pakraman sawireh nenten kuat ikrama rikala nyaring lan memilih gatra. Sabilang gatra sane katerima pacang ngewentuk konstruksi soang-soang rikala kawigunannyane ngelimbak dados asumsi sosial. Anggen nangkal gatra mogbog lan gatre sane nenten becik boya ja saking I krama kemanten, sakewale taler saking negara sane prasida ngolah gatra publik sangkaning situs-situs pemerintah sane kasudi. Peran negara wantah keaptiang ring aab jagat kadi mangkin. Dewan Penasehat Masyarakat Anti-Fitnah Indonesia Mafindo Anita Wahid maosang para istri lebih gelis keni gatra bogbog, sane niki mawetu olih pisikologi lan emosi para istri ka kantenang nenten stabil rikala nerima gatra. Para istri gumanti ngelimbakang gatra sane anggap ipun patut. Para istri lebih gampang kagoda olih masalah indik kesehatan, kewentenan kaumne, lan soal keluarga. Akeh pihak tiosan, sane secara sengaja nganggen para istri kadi sasaran pinaka anggen pengelimbakang gatra mogbog. Saking penelitian, para istri sane lebih akeh dados pangelimbak gatra mogbog. Para istri kasengguh pinaka benang merah ring pengelimbak gatra mogbog. Rikala para istri polih gatra sane mapaiketan ring jatma utawi kesehatan raris ipun langsung percaya ring gatra punika. Sering pisan para istri polih gatra ngenenin kesehatan ipun pacang langsung nyebarang sane matetujon ngewantu anak tiosan. Yadiastun gatra punika durung mejaweten kepatutane. Niki sampun alasan napi mawinan para istri lebih gampang keni gatra mogbog hoax . Manggihing kadi asapunika, banget sedih rikala emosi anak istri anggen plalian wantah ngarereh untung. Para istri sepatutne iraga lebih bijak rikala menerima gatra mangda nenten sengsara. Riantukan para istri ring keluarga wantah penting pisan, binih-binih ipun pacang ngajahin mendidik putra putri nyane. Para istri wantah sane pertama, para istri taler pinaka jantung keluarga. Rikala sane kasengguh sekolah pertama keni gatra sane tan becik, raris makasami sane maiketan pacing sareng keni gatre-gatre sane tan becik punika manados sengsara. Ngiring dados para istri sane bijak, ten gampang percaye lan kritis ring gatra sane kapolihang. Pemerintah taler sedeng santep-santepne nyobyahang lan ngelimbakang ngenenin indik Para Istri Anti Hoax . Riantuk kasus punika sampun kasengguh seken olih negara. Negara Indonesia taler sampun ngicening edukasi ring program Wanita Cerdas Tangkal Hoax . Program punika matetujon mangda ngicening edukasi anggen nangkal utawi ngalangin gatra mogbog ring para istri. Utamanyane sane kantun berpendidikan rendah, pinaka usaha sane patut gelis kapuputang. Riantuk para istri pinaka ibu sane pinih akeh mendidik lan ngajahin putra putri nyane.
Indonesian
Other local Indonesian Language ( )